MEMENTO PRIJATELJSTVA 5

U 2. razredu OŠ dr. Franjo Tuđman Šarengrad, PŠ Bapska

Učiteljica: Ksenija Zaborsky

Radionica 2.: Navika

Cilj radionice: osvijestiti što su navike, te da postoje dobre i loše navike, pronaći rješenje za neku svoju lošu naviku i što učiniti da je se riješim.

Svi učenici imaju isti zadatak – definirati pojam „navika“. Što je navika?

Zadaci:

Svi učenici razgovaraju o dobrim i lošim navikama. Zapisuju dobre navike za koje su čuli i

sve loše navike za koje su čuli.

Svi zajedno ćemo komentirati i iznositi svoje stavove.

Svaki od učenika dobiva papir na kojem je napisano:

Navike koje imam i ne bih ih želio/ željela izgubiti su…

Navika koju imam a želio / željela bih je izgubiti …

Navika koju nemam, a želio / željela bih je imati …

Učenik tajno popunjava listić i ubacuje ga u kutiju.

Svaki učenik izvlači jedan po jedan papir i usmenim putem pokušavaju jedan drugome pomoći u rješavanju loših navika i stjecanju novih.

Odredili smo rok do kada ćemo se potruditi ispuniti ono što je na listićima bilo napisano ( svibanj 2019. )